IN407A 2018/399-4. CONCESIÓN A UFD DISTRIBUCIÓN ELECTRICIDAD, S. A., DE AUTORIZACIÓN LMTS, CTC MONTE DE BERDÓN (VILAGARCÍA DE AROUSA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 12/08/2019)

Visto o expediente para outorgamento de autorización administrativa previa, declaración, en concreto, de utilidade pública e a necesidade da urxente ocupación que leva implícita e de autorización administrativa de construción das instalación eléctrica que a continuación se describe: Realizouse o trámite de información pública inserindo anuncios no DOG do 10 de outubro de 2018, no BOP do 05 de outubro de 2018, no xornal Faro de Vigo do 28 de setembro de 2018 e no taboleiro de anuncios do concello de Vilagarcía de Arousa. Durante o trámite de información pública se recibiron alegacións por parte de D. Cosme Jose Abeso Apat, en nome do titulares da parcela afectada pola instalación, co fin de actualizar na relación de bens e dereitos afectados os titulares da parcela e propoñendo unha nova ubicación da instalación. Posteriormente, e logo da remisión a esta Xefatura Territorial por parte dos titulares da parcela da autorización para a construción da instalación na nova ubicación proposta, UFD Distribución Electricidad S. A. informa a esta Xefatura Territorial da imposibilidade de asinar un acordo de ocupación da parcela necesaria para a construción da instalación porque os alegantes lle indican que xa non son os titulares, polo que UFD Distribución Electricidad S. A. solicita que se continúe coa tramitación da declaración de utilidade pública e a necesidade da urxente ocupación que leva implícita aos efectos de poder executar a instalación prevista, indicándose que os titulares da parcela son descoñecidos. Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa, autorización administrativa de construción e declarar, en concreto, a utilidade pública e a necesidade da urxente ocupación que leva implícita dos bens afectados polo devandita instalación, cuxas características se axustarán en todas as súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 18 de xullo de 2019 O xefe territorial Ignacio Rial Santomé